pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"อนุชา" เปิดงาน "วันข้อมูลเปิดนานาชาติ ประจำปี 64"  ยกระดับปฎิรูปการทำงานภาครัฐ สนับสนุนให้ทุกภาคมีส่วนร่วม ผลักดันการนําข้อมูลภาครัฐไปใช้ให้เกิดประโยชน์ต่อสาธารณชน
วันเสาร์ที่ 6 มีนาคม 2564
"อนุชา" เปิดงาน "วันข้อมูลเปิดนานาชาติ ประจําปี 64"  ยกระดับปฎิรูปการทํางานภาครัฐ สนับสนุนให้ทุกภาคมีส่วนร่วม ผลักดันการนําข้อมูลภาครัฐไปใช้ให้เกิดประโยชน์ต่อสาธารณชน
"อนุชา" เปิดงาน "วันข้อมูลเปิดนานาชาติ ประจําปี 64"  ยกระดับปฎิรูปการทํางานภาครัฐ สนับสนุนให้ทุกภาคมีส่วนร่วม ผลักดันการนําข้อมูลภาครัฐไปใช้ให้เกิดประโยชน์ต่อสาธารณชน
วันนี้ (6 มีนาคม 2564) เวลา 10.40 น. ณ ห้องประชุม เดอะ โซไซตี้ ชั้น 22 อาคารเกษร ทาวเวอร์ นายอนุชา นาคาศัย รัฐมนตรีประจําสํานักนายกรัฐมนตรีเปิดงาน "วันข้อมูลเปิด นานาชาติ ประจําปี พ.ศ. 2564” โดยมี นายชาญกฤช เดชวิทักษ์  ผู้ช่วยรัฐมนตรีประจําสํานักนายกรัฐมนตรี นางสาวณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล และคณะผู้บริหารหน่วยงานภาครัฐเข้าร่วม
.
โอกาสนี้ รัฐมนตรีประจําสํานักนายกรัฐมนตรีกล่าวว่า รัฐบาลมีนโยบายขับเคลื่อนเศรษฐกิจของประเทศโดยการนําเอาเทคโนโลยีดิจิทัล เข้ามาช่วยเพิ่มประสิทธิภาพในการให้บริการเพื่อคุณภาพชีวิตที่ดีขึ้นของประชาชน สําหรับข้อมูลเปิดถือเป็นทรัพยากรที่สําคัญที่จะนํามาใช้ในการวิเคราะห์พัฒนาบริการสาธารณะเพื่อตอบสนองต่อการให้บริการและการอํานวยความสะดวกแก่ประชาชนได้อย่างรวดเร็ว และจากสถานการณ์การแพร่ระบาดของไวรัส COVID-19 ส่งผลให้เกิดการปรับเปลี่ยนวิถีการดํารงชีวิตสู่สังคมดิจิทัลเพิ่มมากขึ้น ไม่ว่าจะเป็นการสั่งซื้อสินค้า และบริการผ่านระบบดิจิทัล การทําธุรกรรมออนไลน์ และการประชุมออนไลน์
.
รัฐมนตรีประจําสํานักนายกรัฐมนตรีกล่าวต่อไปว่า การส่งเสริมและสนับสนุนให้หน่วยงานต่างๆ จัดทําข้อมูลให้อยู่ในรูปแบบดิจิทัล เพื่อนํามาเปิดเผยในรูปแบบข้อมูลเปิด หรือ Open Data ผ่านศูนย์กลางข้อมูลเปิดภาครัฐนั้น ถือเป็นกลไกสําคัญอย่างยิ่งต่อการพัฒนาโครงสร้างและกระบวนการบริหารงานของประเทศให้มีประสิทธิภาพเพิ่มความโปร่งใสเกิดการมีส่วนร่วม ลดการทํางานที่ซ้ําซ้อนและเพื่ออํานวยความสะดวกในการนําข้อมูลไปใช้ รวมทั้งยกระดับการทํางานของรัฐ พร้อมทั้งควรผลักดันให้เกิดการสร้าง API ของชุดข้อมูลเปิด และการเปิดเผยชุดข้อมูลเปิดภาครัฐที่มีคุณค่าสูง ซึ่งการเปิดเผยข้อมูลเปิดนั้น เป็นเรื่องที่หลายประเทศทั่วโลกให้ความสําคัญ จึงมีการจัดกิจกรรม International Open Data Day ขึ้นพร้อมกันทุกประเทศทั่วโลก เพื่อให้คนที่สนใจเกี่ยวกับข้อมูลแบบเปิด หรือ (Open Data) ได้ทําการแลกเปลี่ยนความคิดเห็นในการเปิดเผยข้อมูลและการสร้างชุมชนผู้ใช้ข้อมูล หรือ (Data Community Engagement)ให้เพิ่มมากยิ่งขึ้น รวมถึงเพื่อสนับสนุนให้ทุกภาคส่วนทั้งภาครัฐ องค์กรภาคเอกชน และภาคประชาสังคมมีส่วนร่วมในการผลักดันให้เกิดการสร้างนวัตกรรม ด้านการนําข้อมูลภาครัฐไปใช้ให้เกิดประโยชน์ต่อสาธารณชนต่อไป
.
รัฐมนตรีประจําสํานักนายกรัฐมนตรีกล่าวว่า การจัดงานในวันนี้ถือเป็นนิมิตรหมายที่สําคัญในการประกาศว่าหน่วยงานภาครัฐจะปฏิรูประบบข้อมูลในรูปแบบดิจิทัลเพื่อการสร้างเครื่องมือในการบริการสาธารณะใหม่ ๆ และที่สําคัญคือการสร้างความโปร่งใสการมีธรรมาภิบาลของหน่วยงานภาครัฐเพื่อให้ประชาชนได้มีส่วนร่วมในการเสนอแนะนโยบาย สามารถตรวจสอบการทํางานของหน่วยงานภาครัฐได้อย่างมีประสิทธิภาพ มีส่วนร่วมในการเปิดเผยและเชื่อมโยงข้อมูลที่มีคุณค่าต่อสวัสดิภาพ และคุณภาพชีวิตของประชาชนและคาดหวังว่าจะเกิดความร่วมมือด้านข้อมูลระหว่างรัฐ เอกชน และประชาชนอย่างต่อเนื่องต่อไป
--------------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมการประชุมคณะกรรมการดำเนินการปฏิรูปกฎหมายในระยะเร่งด่วน  ครั้งที่ ๓/๒๕๖๔
วันพฤหัสบดีที่ 4 มีนาคม 2564
ปลัดกระทรวงยุติธรรม เข้าร่วมการประชุมคณะกรรมการดําเนินการปฏิรูปกฎหมายในระยะเร่งด่วน  ครั้งที่ ๓/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการดําเนินการปฏิรูปกฎหมายในระยะเร่งด่วน ครั้งที่ ๓/๒๕๖๔
ในวันพุธที่ ๓ มีนาคม ๒๕๖๔ เวลา ๑๓.๓๐ น.
ณ ห้องทํางานปลัดกระทรวงยุติธรรม ชั้น ๑๑ อาคารกระทรวงยุติธรรม เขตหลักสี่ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะกรรมการดําเนินการปฏิรูปกฎหมายในระยะเร่งด่วน ครั้งที่ ๓/๒๕๖๔
ในฐานะกรรมการผู้ทรงคุณวุฒิ ผ่านระบบการประชุมทางไกล (Video Conference)
เพื่อติดตามความคืบหน้ากิจกรรมปฏิรูปที่ ๑ มีกลไกยกเลิกหรือแก้ไขปรับปรุงกฎหมาย
ที่สร้างภาระหรือเป็นอุปสรรคต่อการดํารงชีวิตหรือการประกอบอาชีพของประชาชน
ตามแผนการปฏิรูปประเทศด้านกฎหมาย (ฉบับปรับปรุง)
พร้อมทั้งพิจารณารายงานผลการดําเนินงานของคณะอนุกรรมการ จํานวน ๘ คณะ
รัฐบาลไทย-ข่าวทำเนียบรัฐบาล-นายกฯ เห็นชอบปรับปรุงแผนปฏิรูปประเทศ 6 ประเด็น กำหนดเป้าหมายตัวชี้วัดชัดขึ้น เน้นกิจกรรม Big Rock คัดเฉพาะกฎหมายสำคัญ  พร้อมกำชับ ทุกหน่วยงาน บูรณาการทำงานให้เห็นผลเป็นรูปธรรม
วันอาทิตย์ที่ 7 มีนาคม 2564
นายกฯ เห็นชอบปรับปรุงแผนปฏิรูปประเทศ 6 ประเด็น กําหนดเป้าหมายตัวชี้วัดชัดขึ้น เน้นกิจกรรม Big Rock คัดเฉพาะกฎหมายสําคัญ  พร้อมกําชับ ทุกหน่วยงาน บูรณาการทํางานให้เห็นผลเป็นรูปธรรม
นายกฯ เห็นชอบปรับปรุงแผนปฏิรูปประเทศ 6 ประเด็น กําหนดเป้าหมายตัวชี้วัดชัดขึ้น เน้นกิจกรรม Big Rock คัดเฉพาะกฎหมายสําคัญ  พร้อมกําชับ ทุกหน่วยงาน บูรณาการทํางานให้เห็นผลเป็นรูปธรรม
เมื่อวันที่ 7 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กําชับทุกหน่วยงาน เดินหน้าตามแผนปฏิรูปประเทศที่ปรับปรุงใหม่ 6 ประเด็น จากแผนการปฏิรูป 13 ด้าน เพื่อให้มั่นใจว่าแผนปฏิรูปประเทศจะสร้างคุณภาพชีวิตที่ดีขึ้นของประชาชน
ทั้งนี้ ล่าสุดเว็บไซต์ราชกิจจานุเบกษา ได้เผยแพร่ประกาศสํานักนายกรัฐมนตรี แผนการปฏิรูปประเทศ (ฉบับปรับปรุง) กําหนด 6 ประเด็น ปรับปรุง ได้แก่ (1) การกําหนดเป้าหมายและตัวชี้วัดในระดับแผนให้ชัดเจน สามารถวัดผลการดําเนินการได้ (2) การปรับตัดกิจกรรมที่เข้าข่ายเป็นภารกิจปกติของหน่วยงานและคัดเลือกเฉพาะกิจกรรมปฏิรูปประเทศที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock)
(3) การทบทวนกฎหมายภายใต้แผนการปฏิรูปประเทศ โดยคัดเลือกเฉพาะกฎหมายที่มีความสําคัญ รวมทั้งจัดลําดับความสําคัญของการเสนอกฎหมาย (4) การทบทวนข้อเสนอให้จัดตั้งหน่วยงานของรัฐตามแผนการปฏิรูปประเทศ
(5) พิจารณาความเห็นของหน่วยงานรับผิดชอบตามแผนการปฏิรูปประเทศ (6) ปรับเค้าโครงของแผนการปฏิรูปประเทศแต่ละด้านให้เป็นรูปแบบเดียวกัน
“การปรับปรุงแผนการปฏิรูปประเทศดังกล่าว สอดคล้องกับข้อเสนอแนะของวุฒิสภาและสภาผู้แทนราษฎร ที่เห็นควรให้ความสําคัญกับการคัดเลือกเฉพาะกิจกรรมปฏิรูปประเทศที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) ซึ่งเป็นกิจกรรมที่มีความสําคัญเร่งด่วนและดําเนินการร่วมกันหลายหน่วยงาน สามารถดําเนินการและวัดผลได้อย่างเป็นรูปธรรม ในช่วงปี 2564 - 2565” น.ส.ไตรศุลี กล่าว
รองโฆษกประจําสํานักนายกรัฐมนตรีกล่าวว่า นายกรัฐมนตรี ยังเน้นย้ําว่าให้ทุกหน่วยงานการดําเนินงานตามแผนการปฏิรูปแต่ละด้าน ที่ได้กําหนดกิจกรรม Big Rock รวมทั้งสิ้น 62 กิจกรรม ให้มีความเป็นเอกภาพ บูรณาการ เป็นธรรมทั่วถึง เพียงพอและยั่งยืนด้านการเงินการคลัง
ทั้งนี้ มี 7 ประเด็นที่หน่วยงานต่างๆจะต้องบูรณาการร่วมกันเพื่อขับเคลื่อนการปฏิรูป ได้แก่ การพัฒนาคน การท่องเที่ยว การเตรียมพร้อมและการพัฒนาผู้สูงอายุ การลดอุปสรรค์ในการดําเนินชีวิตและลดขั้นตอนทางธุรกิจ การกระจายอํานาจ การป้องกันและปราบปรามการทุจริตในภาครัฐ การมีส่วนร่วมและการปรับเปลี่ยนรูปแบบการบริหารจัดการภาครัฐ โดยนายกรัฐมนตรี ขอให้หน่วยงานต่างๆได้ร่วมมือกัน ทํางานด้านการปฏิรูปให้เห็นผลโดยเร็ว
สําหรับ แผนการปฏิรูปประเทศ 13 ด้าน ประกอบด้วย ด้านการเมือง ด้านการบริหารราชการแผ่นดิน ด้านกฎหมาย ด้านกระบวนการยุติธรรม ด้านเศรษฐกิจ ด้านทรัพยากรธรรมชาติและสิ่งแวดล้อม ด้านสาธารณสุข ด้านสื่อสารมวลชน เทคโนโลยีสารสนเทศ ด้านสังคม ด้านพลังงาน ด้านการป้องกันและปราบปรามการทุจริตและประพฤติมิชอบ ด้านการศึกษา ด้านวัฒนธรรม กีฬา แรงงาน และการพัฒนาทรัพยากรมนุษย์
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ประภัตร ตรวจเยี่ยมบ้าน ช.ช้างชรา จ.กาญจนบุรี
วันศุกร์ที่ 5 มีนาคม 2564
รมช.ประภัตร ตรวจเยี่ยมบ้าน ช.ช้างชรา จ.กาญจนบุรี
รมช.ประภัตร ตรวจเยี่ยมบ้าน ช.ช้างชรา จ.กาญจนบุรี
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะลงพื้นที่ตรวจเยี่ยมและรับฟังการดําเนินงานของมูลนิธิบ้านช.ช้างชรา(Elephants World)ต.วังดงอ.เมืองจ.กาญจนบุรีซึ่งมีเนื้อที่130ไร่เริ่มก่อตั้งเมื่อเดือนพฤษภาคม2551โดยได้เล็งเห็นสภาพปัญหาของช้างเลี้ยงที่เกิดขึ้นทั้งปัญหาช้างบาดเจ็บช้างชราที่ประสบปัญหาในการดูแลสุขภาพช้างเร่ร่อนซึ่งเป็นช้างด้อยโอกาสไม่สามารถทํางานได้จึงได้ดําเนินการจัดทําเป็นสถานที่ท่องเที่ยวเชิงอนุรักษ์ที่เลี้ยงดูช้างชราเพื่อให้ช้างไทยมีชีวิตความเป็นอยู่ที่ดีขึ้นปัจจุบันบ้านช.ช้างชรามีช้างอยู่ในความดูแลทั้งหมด11เชือก
อย่างไรก็ตามในช่วงสถานการณ์การแพร่ระบาดเชื้อไวรัสโคโรนา2019 (COVID-19)ทําให้ได้รับผลกระทบเพราะไม่มีนักท่องเที่ยวขาดรายได้ซึ่งปัญหาหลักๆคือพืชอาหารช้างอาหารเสริมและเวชภัณฑ์เป็นต้นดังนั้นจึงมอบหมายให้หน่วยงานที่เกี่ยวข้องเร่งเข้าช่วยเหลือโดยกรมปศุสัตว์สนับสนุนอาหารสัตว์ลดต้นทุนตลอดจนสร้างแหล่งน้ําเพื่อเป็นแหล่งอาหารและน้ําให้กับช้างปรับปรุงการเลี้ยงช้างให้ถูกต้องเหมาะสมเป็นไปตามหลักสวัสดิภาพสัตว์แก้ไขปัญหาการทารุณกรรมช้างตลอดจนยกระดับมาตรฐานปางช้างไทย
ทั้งนี้กระทรวงเกษตรและสหกรณ์โดยคณะกรรมการมาตรฐานสินค้าเกษตรได้มีมติเมื่อวันที่28กันยายน2563เห็นชอบให้มาตรฐานสินค้าเกษตรเรื่องการปฏิบัติที่ดีสําหรับปางช้างเป็นมาตรฐานบังคับโดยใช้บังคับกับปางช้างทุกขนาดและมีผลบังคับใช้นับแต่วันประกาศในราชกิจจานุเบกษาเป็นต้นไปเพื่อการปรับปรุงการปฏิบัติที่ดีในการจัดการเลี้ยงช้างที่ถูกต้องและเหมาะสมให้เป็นไปตามหลักสวัสดิภาพสัตว์แก้ไขปัญหาการทารุณกรรมช้างรวมทั้งเป็นการยกระดับมาตรฐานปางช้างไทยมาตรฐานฉบับนี้มีขอบข่ายกําหนดการปฏิบัติที่ดีสําหรับปางช้างครอบคลุมองค์ประกอบปางช้างการจัดการปางช้างบุคลากรสุขภาพช้างสวัสดิภาพสัตว์สิ่งแวดล้อมการจัดการด้านความปลอดภัยและการบันทึกข้อมูลอย่างไรก็ตามจะมีการรับฟังความคิดเห็นของตัวแทนของกลุ่มผู้มีส่วนได้เสียก่อนสรุปความคิดเห็นเสนอคณะกรรมการมาตรฐานสินค้าเกษตรพิจารณาให้ความเห็นชอบและเสนอร่างกฎกระทรวงต่อคณะรัฐมนตรีและออกกฎกระทรวงและจะชี้แจงทําความเข้าใจกับผู้ผลิตและจัดเตรียมความพร้อมของผู้ประกอบการตรวจสอบมาตรฐานทั้งภาครัฐและเอกชนต่อไป
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ติดตามการแก้ไขปัญหาเขตป่าไม้ถาวรทับซ้อนที่ทำกินของพี่น้องเกษตรกร จ.เพชรบุรี
วันพุธที่ 10 มีนาคม 2564
รมช.ธรรมนัส ลงพื้นที่ติดตามการแก้ไขปัญหาเขตป่าไม้ถาวรทับซ้อนที่ทํากินของพี่น้องเกษตรกร จ.เพชรบุรี
รมช.ธรรมนัส ลงพื้นที่ติดตามการแก้ไขปัญหาเขตป่าไม้ถาวรทับซ้อนที่ทํากินของพี่น้องเกษตรกร จ.เพชรบุรี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการจังหวัดเพชรบุรี พร้อมติดตามการแก้ไขปัญหาเขตป่าไม้ถาวรตามมติคณะรัฐมนตรีทับซ้อนที่ทํากินของพี่น้องเกษตรกร ณ องค์การบริหารส่วนตําบลท่าตะคร้อ อ.หนองหญ้าปล้อง จ.เพขรบุรี เนื่องด้วย ปัจจุบันเขตป่าไม้ถาวร หมายเลข 86 และป่าหนองหญ้าปล้องมีสภาพเป็นบ้านเรือนและที่ทํากินของประชาชน ไม่มีสภาพเป็นป่าแล้ว ทําให้พี่น้องประชาชนเกิดความเดือดร้อน จึงขอให้หน่วยงานที่เกี่ยวข้องยกเลิกเขตป่าไม้ถาวรนั้น ทางกระทรวงเกษตรและสหกรณ์ ได้มอบหมายให้กรมพัฒนาที่ดินพิจารณาข้อเรียนชี้แจง ดังนี้ หากประชาชนมีที่ทํากินหรือที่อยู่อาศัย ในพื้นที่ป่าไม้ถาวรนอกเขตป่าสงวนแห่งชาติ ต้องการเพิกถอนเขตป่าไมถาวร สามารถดําเนินการได้ตามมติคณะรัฐมนตรีเมื่อวันที่ 22 เมษายน 2540 ที่เห็นชอบตามมาตรการและแนวทางการแก้ไขปัญหาเกี่ยวกับพื้นที่ป่าไม้ โดยคณะอนุกรรมการจําแนกประเภทที่ดินประจําจังหวัดแต่งตั้งคณะทํางานตรวจสอบพื้นที่ และเมื่อคณะอนุกรรมการจําแนกประเภทที่ดินประจําจังหวัดพิจารณาผลการตรวจสอบของคณะทํางานตรวจสอบพื้นที่แล้ว ให้นําเสนอคณะกรรมการพัฒนาที่ดินพิจารณา เพื่อนําเสนอคณะรัฐมนตรีพิจารณาเปลี่ยนแปลงมติคณะรัฐมนตรี เพื่อกําหนดเขตป่าไม้ถาวรใหม่ ให้สอดคล้องกับความเป็นจริง โดยจําแนกเป็นพื้นที่ที่ทํากิน หรือพื้นที่ใช้ประโยขน์อย่างอื่นๆ แล้วมอบให้หน่วยงานที่เกี่ยวข้องรับไปดําเนินการ ต่อไป
ทั้งนี้ รมช.ธรรมนัส สั่งการว่าหลังจากนี้อีก 1 เดือนจะต้องมีการประชุมผลการตรวจสอบของคณะทํางานตรวจสอบพื้นที่ ของคณะอนุกรรมการจําแนกประเภทที่ดินประจําจังหวัด เพื่อเร่งส่งให้คณะกรรมการพัฒนาที่ดินพิจารณา เพื่อนําเสนอคณะรัฐมนตรี พร้อมทั้งรับฟังปัญหาเกี่ยวกับสถานการณ์น้ําของพี่น้องเกษตรกรในพื้นที่
รัฐบาลไทย-ข่าวทำเนียบรัฐบาล-บีโอไอ จัดสัมมนาออนไลน์จีน-ฮ่องกง ดึงอุตฯ กลุ่มนวัตกรรม
วันจันทร์ที่ 8 มีนาคม 2564
บีโอไอ จัดสัมมนาออนไลน์จีน-ฮ่องกง ดึงอุตฯ กลุ่มนวัตกรรม
บีโอไอเร่งสร้างความเชื่อมั่นนักลงทุนจีน-ฮ่องกง จัดสัมมนาออนไลน์ เชิญรองนายกฯ สุพัฒนพงษ์      เป็นประธาน กระตุ้นลงทุนอุตสาหกรรมกลุ่มนวัตกรรม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า บีโอไอร่วมกับ หอการค้าระหว่างประเทศของจีน (China Chamber of International Commerce) และสภาพัฒนาการค้าของฮ่องกง (Hong Kong Trade Development Council) จะจัดสัมมนาออนไลน์ (ZoomWebinar) หัวข้อ“Resilience Strategy:Thailand as an Innovative Investment Hub”ในวันที่18มีนาคม2564ระหว่างเวลา09.00 – 10.30น. (เวลาไทย) เพื่อเผยแพร่นโยบายส่งเสริมการลงทุน โอกาสทางธุรกิจแก่นักลงทุนที่สนใจขยายการลงทุนมายังประเทศไทย โดยเฉพาะในกลุ่มอุตสาหกรรมนวัตกรรม และประสบการณ์การทําธุรกิจของบริษัทจีนในประเทศไทย โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
“เศรษฐกิจไทยและโลกเผชิญความท้าทายที่ต้องปรับตัวรับสถานการณ์การระบาดของไวรัสโควิด-19พร้อมๆ ไปกับการเปลี่ยนแปลงอย่างรวดเร็วทางเทคโนโลยี แต่ในวิกฤตดังกล่าวก็เป็นโอกาสดีที่เราจะได้ร่วมหารือแลกเปลี่ยน ข้อคิดเห็นระหว่างกัน ซึ่งถือว่าจีน-ฮ่องกงเป็นประเทศที่มีบทบาทสําคัญต่อการลงทุนในภูมิภาค ขณะที่ไทยก็มีศักยภาพด้านที่ตั้งอันเป็นยุทธศาสตร์ เป็นจุดเชื่อมโยงการลงทุนไปสู่ตลาดอาเซียนซึ่งมีประชากรรวมกว่า650ล้านคน ทั้งยังมีสภาพแวดล้อมที่เอื้อต่อการลงทุน และมีแผนจะยกระดับประเทศด้วยนวัตกรรม รวมถึงสิทธิประโยชน์ต่างๆ จากบีโอไอ จึงขอเชิญนักลงทุนเข้าร่วมสัมมนาครั้งนี้ เพื่อมีส่วนร่วมในการขับเคลื่อนเศรษฐกิจของภูมิภาคเอเชียไปด้วยกัน”เลขาธิการบีโอไอกล่าว
ในปี2563ที่ผ่านมา จีน-ฮ่องกงมีคําขอรับส่งเสริมการลงทุนจากบีโอไอ อยู่ใน5ลําดับแรกของการลงทุนโดยตรงจากต่างประเทศ (FDI) โดยจีนมีการลงทุนอยู่ในลําดับที่2มูลค่าเงินลงทุน3.1หมื่นล้านบาท ฮ่องกงลําดับที่5มูลค่า1.6หมื่นล้านบาท รวมมูลค่าการลงทุนราว4.7หมื่นล้านบาทการสัมมนานี้ นอกจากจะมีผู้บริหารทั้งไทย-จีน-ฮ่องกงแล้ว ยังมีเวทีอภิปรายแลกเปลี่ยนเกี่ยวกับการสนับสนุนของประเทศไทยในอุตสาหกรรมกลุ่มนวัตกรรมและอุตสาหกรรมเกิดใหม่ โดยผู้แทนจากบีโอไอ สํานักงานนวัตกรรมแห่งชาติ (NIA) สํานักงานส่งเสริมเศรษฐกิจดิจิทัล (DEPA) และสํานักงานพัฒนาวิทยาศาสตร์และเทคโนโลยีแห่งชาติ (สวทช.) อีกด้วย คาดว่าจะมีนักลงทุนเข้าร่วมกว่า500ราย
ผู้สนใจสามารถลงทะเบียนได้ที่ลิงก์https://zoom.us/webinar/register/WN_eLJpORzLSeOOqFOY7Icxew(ไม่มีค่าใช้จ่าย) หรือสอบถามข้อมูลเพิ่มเติมที่อีเมลmkt_webinar@boi.go.thหรือโทรศัพท์+662553 8480
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยชี้แจงกรณีพนักงานตรวจพบเชื้อไวรัส COVID-19
วันพฤหัสบดีที่ 18 มีนาคม 2564
สํานักงานการบินพลเรือนแห่งประเทศไทยชี้แจงกรณีพนักงานตรวจพบเชื้อไวรัส COVID-19
สํานักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีพนักงานตรวจพบเชื้อไวรัส COVID-19 เนื่องจากสถานการณ์การแพร่ระบาดของโรคติดเชื้อไวรัส COVID-19 ที่ย่านบางแค CAAT ได้รับแจ้งจากพนักงาน 1 ราย
สํานักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีพนักงานตรวจพบเชื้อไวรัส COVID-19 เนื่องจากสถานการณ์การแพร่ระบาดของโรคติดเชื้อไวรัส COVID-19 ที่ย่านบางแค CAAT ได้รับแจ้งจากพนักงาน 1 ราย ที่ไม่ได้มาปฏิบัติงานถึงการตรวจพบการติดเชื้อไวรัส COVID-19 CAAT จึงออกมาตรการอย่างเร่งด่วนในการป้องกันการแพร่ระบาด ดังนี้
1. ประสานกับกรมควบคุมโรค กระทรวงสาธารณสุข เพื่อปฏิบัติตามขั้นตอนที่กระทรวงสาธารณสุขกําหนด
2. ให้บริษัททําความสะอาดฉีดพ่นยาฆ่าเชื้อในพื้นที่ทั่วทั้งสํานักงานฯ ทันที
3. สั่งการให้พนักงานกลุ่มเสี่ยงกักตัว 14 วัน และประสานศูนย์บริการสาธารณสุขในพื้นที่ที่พนักงานกักตัว เพื่อเข้าไปตรวจหาเชื้อไวรัส COVID-19
ทั้งนี้ ในวันที่ 18 มีนาคม 2564 ศูนย์บริการสาธารณสุข 53 ทุ่งสองห้อง พร้อมด้วยสํานักงานเขตหลักสี่ จะดําเนินการเข้ามาสอบสวนโรคที่ CAAT เพื่อประเมินสถานการณ์ หากมีความคืบหน้าหรือมีผลประการใด ทาง CAAT จะแจ้งให้ทราบต่อไป
รัฐบาลไทย-ข่าวทำเนียบรัฐบาล-ธพส. เปิดเว็บแอปพลิเคชัน “ศูนย์ราชการฯ พารวย” สำหรับผู้สนใจเช่าพื้นที่เชิงพาณิชย์
วันอังคารที่ 16 มีนาคม 2564
ธพส. เปิดเว็บแอปพลิเคชัน “ศูนย์ราชการฯ พารวย” สําหรับผู้สนใจเช่าพื้นที่เชิงพาณิชย์
ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดตัวเว็บแอปพลิเคชัน “ศูนย์ราชการฯ พารวย e-Reservation” ช่องทางอํานวยความสะดวกสําหรับผู้ที่สนใจเช่าพื้นที่ในศูนย์ราชการเฉลิมพระเกียรติฯ แจ้งวัฒนะ สามารถเข้าถึงข้อมูล
บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดตัวเว็บแอปพลิเคชัน “ศูนย์ราชการฯ พารวย e-Reservation” ช่องทางอํานวยความสะดวกสําหรับผู้ที่สนใจเช่าพื้นที่ในศูนย์ราชการเฉลิมพระเกียรติฯ แจ้งวัฒนะ สามารถเข้าถึงข้อมูล และทําการจองพื้นที่เช่าผ่านเว็บแอปพลิเคชัน บนอุปกรณ์สมาร์ทโฟน แท็บเล็ต และคอมพิวเตอร์ ทั้งยังสามารถบันทึกและเก็บข้อมูล ตลอดจนติดตามสถานะการจอง ได้อีกด้วย
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า เว็บแอปพลิเคชัน “ศูนย์ราชการฯ พารวย e-Reservation” เป็นแพลตฟอร์มที่พัฒนาขึ้นมาเพื่อรองรับการจองพื้นที่เช่าผ่านระบบออนไลน์ เพื่อยกระดับมาตรฐานการให้บริการพื้นที่เช่าพาณิชย์ภายในศูนย์ราชการเฉลิมพระเกียรติฯ แจ้งวัฒนะ ให้มีความสะดวก โปร่งใส และตรวจสอบได้ พร้อมทั้งเป็นการเปิดโอกาสในการเข้าถึงให้กับผู้ที่กําลังมองหาอาชีพค้าขายต่าง ๆ ซึ่งถือว่าเป็นการตอบรับตามนโยบายส่งเสริมการลงทุนเพื่อกระตุ้นให้เม็ดเงินไหลเวียนในระบบเศรษฐกิจ
ผู้ที่สนใจเช่าพื้นที่สามารถจองพื้นที่เช่าพาณิชย์ พื้นที่ลานอเนกประสงค์ และพื้นที่โฆษณาประชาสัมพันธ์ ผ่านเว็บแอปพลิเคชัน https://ereservation.dad.co.th/ ด้วยขั้นตอนง่าย ๆ เพียง ค้นหาพื้นที่ จองพื้นที่เช่า ตรวจสอบสถานะของพื้นที่เช่า และดาวน์โหลดเอกสาร หรือสอบถามรายละเอียดเพิ่มเติมได้ที่ โทรศัพท์ 0 2142 2275 อีเมล: info@dad.co.th
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-การประกาศผลการทบทวนสิทธิ์และความคืบหน้าโครงการเราชนะ
วันศุกร์ที่ 19 มีนาคม 2564
การประกาศผลการทบทวนสิทธิ์และความคืบหน้าโครงการเราชนะ
สําหรับประชาชนที่ขอทบทวนสิทธิ์ระหว่างวันที่ 22 กุมภาพันธ์ – 8 มีนาคม 2564 และผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000บาท และสามารถเริ่มใช้จ่ายได้ในวันที่ 25 มีนาคม 2564 ผ่านแอปพลิเคชัน “เป๋าตัง”
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า สําหรับประชาชนที่ไม่ผ่านการคัดกรองคุณสมบัติของโครงการเราชนะ (โครงการฯ) เนื่องจากเงินได้พึงประเมินปีภาษี 2562 เกินกว่าเกณฑ์ที่กําหนดนั้น กระทรวงการคลังได้เปิดให้ประชาชนกลุ่มดังกล่าวสามารถทบทวนสิทธิ์ทางเว็บไซต์ www.เราชนะ.com ระหว่างวันที่ 8 กุมภาพันธ์ – 8 มีนาคม 2564 ที่ผ่านมา โดยประชาชนกลุ่มดังกล่าวที่แสดงความประสงค์ขอทบทวนสิทธิ์ผ่านปุ่ม “ทบทวนสิทธิ” ในเว็บไซต์ข้างต้น ต้องดําเนินการยื่นแบบแสดงรายการภาษีเงินได้บุคคลธรรมดาของปีภาษี 2563 ผ่านเครือข่ายอินเทอร์เน็ตของกรมสรรพากรภายใน 7 วันนับแต่วันที่ยื่นขอทบทวนสิทธิ์ แต่ไม่เกินวันที่ 8 มีนาคม 2564 ทั้งนี้ ประชาชนกลุ่มดังกล่าวสามารถทราบผลการพิจารณาการขอทบทวนสิทธิ์ในกรณีดังกล่าวได้ตั้งแต่วันที่ 19 มีนาคม 2564 เป็นต้นไป
โฆษกกระทรวงการคลังได้เน้นย้ําว่า สําหรับประชาชนที่ขอทบทวนสิทธิ์ระหว่างวันที่ 22 กุมภาพันธ์ – 8 มีนาคม 2564 และผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000บาท และสามารถเริ่มใช้จ่ายได้ในวันที่ 25 มีนาคม 2564 ผ่านแอปพลิเคชัน “เป๋าตัง” กับผู้ประกอบการร้านค้าและผู้ให้บริการที่เข้าร่วมโครงการฯ ได้จนถึงวันที่ 31 พฤษภาคม 2564
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯณวันที่ 19 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน51,365 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯแล้วจํานวน16.7 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน75,709 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 3,133 ล้านบาททําให้มีผู้ได้รับสิทธิ์ในโครงการฯแล้ว รวมทั้งสิ้นจํานวน32.4 ล้านคนคิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า130,207 ล้านบาทซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน”ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯจํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง โทร. 02273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)โทร. 021111122
รัฐบาลไทย-ข่าวทำเนียบรัฐบาล-เปิดปฏิบัติการฝนหลวงเมฆอุ่น ประจำปี 2564
วันศุกร์ที่ 19 มีนาคม 2564
เปิดปฏิบัติการฝนหลวงเมฆอุ่น ประจําปี 2564
รมช.ธรรมนัส จับมือกองทัพบก เปิดปฏิบัติการฝนหลวงเมฆอุ่น ประจําปี 2564 พร้อมสู้ภัยแล้งให้เกษตรกรมีน้ําใช้อย่างเพียงพอ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เป็นประธานในการแถลงข่าวปฏิบัติการฝนหลวงเมฆอุ่นภายใต้ความร่วมมือกับกองทัพบก ประจําปี 2564 พร้อมฟังบรรยายสรุปสถานการณ์น้ําจากหน่วยงานในพื้นที่ และมอบนโยบายการดําเนินงานความร่วมมือกับกองทัพบก รวมถึงได้ตรวจเยี่ยมเจ้าหน้าที่และให้กําลังใจแก่เจ้าหน้าที่ผู้ปฏิบัติงาน ณ สนามบินนครสวรรค์ ว่า กระทรวงเกษตรและสหกรณ์ โดย กรมฝนหลวงและการบินเกษตร ได้สร้างความร่วมมือกับกองทัพบก โดยที่ผ่านมาทางกองทัพบกมีการสนับสนุนและอํานวยความสะดวกในการปฏิบัติการฝนหลวง ทั้งการใช้งานพื้นที่ในสนามบิน อุปกรณ์อํานวยความสะดวกต่างๆ และการสนับสนุนกําลังพลในการปั้นเมล็ดพันธุ์พืช ในโครงการโปรยเมล็ดพันธุ์พืชทางอากาศสร้างความชื้นสัมพัทธ์ เพื่อเพิ่มประสิทธิภาพการปฏิบัติการฝนหลวง และสําหรับเครื่องบิน CASA 1 ลํา ที่ได้รับการสนับสนุนจากกองทัพบกนี้ จะประจําการเพื่อช่วยเหลือพี่น้องเกษตรกร ณ จังหวัดนครสวรรค์ จนถึงวันที่ 31 มีนาคมนี้ จากนั้นจะไปประจําการที่หน่วยปฏิบัติการฝนหลวง จังหวัดลพบุรี ในวันที่ 1 เมษายน 2564 เป็นลําดับต่อไป
ร้อยเอก ธรรมนัส กล่าวว่า ในปีนี้มีแนวโน้มว่า ฤดูฝนในประเทศไทยจะมาเร็วกว่าปีที่ผ่านมา แต่ก็ยังต้องเผชิญกับปัญหาฝนทิ้งช่วงอยู่ทุกปี ซึ่งเป็นช่วงเวลาที่ยากลําบากสําหรับพี่น้องเกษตรกร ที่ต้องเดือดร้อนกับการหาน้ําไปมาใช้ในการทําการเกษตร กรมฝนหลวงและการบินเกษตร ได้มีการเปิดหน่วยปฏิบัติจังหวัดนครสวรรค์ ตั้งแต่วันที่ 1 กุมภาพันธ์ 2564 เพื่อใช้ในการปฏิบัติการฝนหลวงบรรเทาปัญหาภัยแล้งและฝนทิ้งช่วงในพื้นที่ภาคกลาง 14 จังหวัด เพื่อเพิ่มปริมาณน้ําในเขื่อนกักเก็บน้ําขนาดใหญ่ อ่างเก็บน้ําขนาดกลาง และลําน้ําต่างๆ ในเขตพื้นที่ภาคกลางให้แก่เกษตรกรได้มีน้ําใช้ในการทําเกษตรกรรม ทั้งช่วยเหลือประชาชนจากปัญหาภัยแล้ง และบรรเทาปัญหาหมอกควันและไฟป่า
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร ยังได้กล่าวเพิ่มเติมว่า ขณะนี้กรมฝนหลวงและการบินเกษตรได้เปิดหน่วยปฏิบัติการทั้งสิ้น 11 หน่วย กระจายทั่วทุกภูมิภาคของประเทศ ตั้งแต่วันที่ 1 กุมภาพันธ์ 2564 โดยได้กําหนดให้ศูนย์ปฏิบัติการฝนหลวงภาคกลาง ดําเนินการปฏิบัติการฝนหลวงให้ครอบคลุมจังหวัดเป้าหมาย 14 จังหวัดภาคกลาง พร้อมย้ําว่าจากสภาพอากาศที่เปลี่ยนแปลงของโลกขณะนี้ ได้ทําให้เกิดสภาวะโลกร้อน ฟ้าฝนไม่ตกต้องตามฤดูกาล ส่งผลให้สภาพอากาศโดยรวมไม่เข้าเงื่อนไขในการปฏิบัติการฝนหลวง แต่ไม่ว่าสภาพอากาศจะเป็นอย่างไร กรมฝนหลวงและการบินเกษตร ยังคงมีการตรวจสภาพอากาศประจําวันอย่างต่อเนื่องทุกวันเพื่อให้มีความพร้อมทุกด้าน ในการช่วยเหลือพี่น้องประชาชน และเพิ่มปริมาณน้ําในเขื่อนทั้งขนาดใหญ่และขนาดกลาง เพื่อให้มีน้ําใช้ในการทําเกษตรฤดูกาลเพาะปลูกนี้ต่อไป
รัฐบาลไทย-ข่าวทำเนียบรัฐบาล-นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม เป็นประธานการประชุมหารือการจัดงานประเพณีบุญบั้งไฟ มรดกทางวัฒนธรรม ประเพณีภาคอีสาน ฤดูทำนา ๒๕๖๔
วันศุกร์ที่ 12 มีนาคม 2564
นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม เป็นประธานการประชุมหารือการจัดงานประเพณีบุญบั้งไฟ มรดกทางวัฒนธรรม ประเพณีภาคอีสาน ฤดูทํานา ๒๕๖๔
นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม เป็นประธานการประชุมหารือการจัดงานประเพณีบุญบั้งไฟ มรดกทางวัฒนธรรม ประเพณีภาคอีสาน ฤดูทํานา ๒๕๖๔
วันที่ ๑๒ มีนาคม ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม เป็นประธานการประชุมหารือการจัดงานประเพณีบุญบั้งไฟ มรดกทางวัฒนธรรม ประเพณีภาคอีสาน ฤดูทํานา ๒๕๖๔ โดยมี นายสตวัน ฮ่มซ้าย ผู้ตรวจราชการกระทรวงวัฒนธรรม นายพนม พรมประเสริฐ ตัวแทนกลุ่มอนุรักษ์วัฒนธรรมประเพณีบุญบั้งไฟภาคอีสาน ผู้บริหาร ข้าราชการ เข้าร่วม ณ ห้องประชุม ๒ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ลงพื้นที่ทะเลน้อย​ จ.พัทลุง ให้ขวัญกำลังใจเจ้าหน้าที่ พร้อมเน้นย้ำ​ การมีวินัย​ ปฏิบัติหน้่าที่ด้วยความซื่อสัตย์​ เสียสละ​ และอดทน​
วันจันทร์ที่ 8 มีนาคม 2564
รมว.ทส.​ 'วราวุธ'​ ลงพื้นที่ทะเลน้อย​ จ.พัทลุง ให้ขวัญกําลังใจเจ้าหน้าที่ พร้อมเน้นย้ํา​ การมีวินัย​ ปฏิบัติหน้่าที่ด้วยความซื่อสัตย์​ เสียสละ​ และอดทน​
รมว.ทส.​ 'วราวุธ'​ ลงพื้นที่ทะเลน้อย​ จ.พัทลุง ให้ขวัญกําลังใจเจ้าหน้าที่ พร้อมเน้นย้ํา​ การมีวินัย​ ปฏิบัติหน้่าที่ด้วยความซื่อสัตย์​ เสียสละ​ และอดทน​
รมว.ทส.​ 'วราวุธ'​ ลงพื้นที่ทะเลน้อย​ จ.พัทลุง ให้ขวัญกําลังใจเจ้าหน้าที่ พร้อมเน้นย้ํา​ การมีวินัย​ ปฏิบัติหน้่าที่ด้วยความซื่อสัตย์​ เสียสละ​ และอดทน​
วันนี้​ (5​ มีนาคม​ 2564) เวลา​ 13.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) พร้อมด้วย​​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ผู้บริหารระดับสูง​ หัวหน้าหน่วยงานในสังกัด​กระทรวงฯ​ ลงพื้นที่ตรวจเยี่ยม​พบปะพูดคุย​ให้ขวัญกําลังใจเจ้าหน้าที่พิทักษ์ป่าและเครือข่าย​อาสาสมัครฯ​ ในการปฏิบัติงาน​ พร้อมมอบเงินสนับสนุนเครือข่ายแก้ไขปัญหาไฟป่าและหมอกควัน​ รวมถึงมอบถุงยังชีพและอุปกรณ์สําหรับใช้ในการปฏิบัติงาน​แก่เจ้าหน้าที่อุทยานฯ และเขตรักษาพันธุ์สัตว์ป่าในพื้นที่จังหวัดพัทลุง ณ​ ศูนย์ศึกษาธรรมชาติและสัตว์ป่าทะเลน้อย​ อ.ควนขนุน​ จ.พัทลุง​
รมว.ทส. ได้กล่าวขอบคุณเจ้าหน้าที่​ เครือข่ายอาสาสมัครฯ​ และประชาชนทุกคน​ ที่ได้ช่วยกันปฏิบัติหน้าที่อย่างเข้มแข็ง​ ในการดูแลรักษาทรัพยากรธรรมชาติและสิ่งแวดล้อม​ ของศูนย์ศึกษาธรรมชาติและสัตว์ป่าทะเลน้อย​ ให้คงความอุดมสมบูรณ์​ ตนได้มีโอกาสลงพื้นที่ไปให้กําลังใจเจ้าหน้าที่ในหลายจังหวัด​ จังหวัดพัทลุงเป็นจังหวัดที่​ 69​ ซึ่งที่ผ่านมาได้เห็นการทํางานของเจ้าหน้าที่และเครือข่าย​ ที่ต้องปฏิบัติงานด้วยความยากลําบาก​ ดังนั้น​ ขอเป็นกําลังใจให้ทุกคน​ ขอให้มีใจรัก​ มีความศรัทธา​ในงานที่ทํา และขอให้ปฏิบัติหน้าที่ด้วยความมีวินัย​ เสียสละ​ อดทน​ และซื่อสัตย์​ ทั้งยังได้กล่าวเน้นย้ํา​ว่า ตนจะทําหน้าที่ให้ดีที่สุดในการดูแล​ สร้างขวัญกําลังใจ​ และดูแลเรื่องสวัสดิการต่าง ๆ​ ให้แก่เจ้าหน้าที่ทุกคน​ นอกจากนี้​ รมว.ทส.​ และ​ปกท.ทส.​ ยังได้ร่วมปลูกต้นหว้านา​ และต้นจิกทะเล​ ในโอกาสนี้ด้วย
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมแรงงานรวมใจจิตอาสาบริจาคโลหิต 1 คนให้หลายคนรับ
วันศุกร์ที่ 5 มีนาคม 2564
ก.แรงงาน จัดกิจกรรมแรงงานรวมใจจิตอาสาบริจาคโลหิต 1 คนให้หลายคนรับ
ที่ปรึกษารัฐมนตรีกระทรวงแรงงาน เยี่ยมให้กําลังใจผู้บริจาคโลหิตในกิจกรรมแรงงานรวมใจจิตอาสาบริจาคโลหิต 1 คนให้หลายคนรับ เน้นย้ําให้ผู้เข้าร่วมกิจกรรมตระหนักถึงความเสียสละ และร่วมกันทําความดีเพื่อตอบแทนคุณแผ่นดินด้วยหัวใจ
วันที่ 5 มีนาคม 2564 เวลา 10.00 น. นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน นางสาวอําพันธ์ ธุวะวิทย์ รองปลัดกระทรวงแรงงาน ในฐานะรองนายกสมาคมแม่บ้านกระทรวงแรงงาน ตรวจเยี่ยมให้กําลังใจผู้บริจาคโลหิต ในกิจกรรมแรงงานรวมใจจิตอาสาบริจาคโลหิต 1 คนให้หลายคนรับ เพื่อเป็นการกระตุ้นให้ผู้บริจาคโลหิต ร่วมบริจาคโลหิตอย่างสม่ําเสมอในทุกๆ 3 เดือน รวมทั้งเพื่อให้ได้รับโลหิตบริจาคเพียงพอสําหรับผู้ป่วยทั่วประเทศ ซึ่งเป็นกิจกรรมบริจาคโลหิตครั้งแรกในปี 2564 และมีผู้ให้ความสนใจเข้าร่วมกิจกรรมจํานวน 200 คน โดยกระทรวงแรงงานร่วมกับสมาคมแม่บ้านกระทรวงแรงงานและศูนย์บริการโลหิตแห่งชาติ สภากาชาดไทย ณ ห้องประชุมจอมพล ป. พิบูลสงคราม ชั้น 5 กระทรวงแรงงาน
+++++++++++++++++++
กองเผยแพร่และประชาสัมพันธ์
5 มีนาคม 2564
รัฐบาลไทย-ข่าวทำเนียบรัฐบาล-รมว.ทส. ลงพื้นที่ให้ขวัญกำลังใจ จนท.อุทยานแห่งชาติน้ำตกหาดทรายขาว จ.ปัตตานี
วันจันทร์ที่ 8 มีนาคม 2564
รมว.ทส. ลงพื้นที่ให้ขวัญกําลังใจ จนท.อุทยานแห่งชาติน้ําตกหาดทรายขาว จ.ปัตตานี
รมว.ทส. ลงพื้นที่ให้ขวัญกําลังใจ จนท.อุทยานแห่งชาติน้ําตกหาดทรายขาว จ.ปัตตานี
รมว.ทส. ลงพื้นที่ให้ขวัญกําลังใจ จนท.อุทยานแห่งชาติน้ําตกหาดทรายขาว จ.ปัตตานี
วันนี้ (6 มีนาคม 2564) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงฯ และผู้บริหารหน่วยงานในสังกัดกระทรวงฯ ลงพื้นที่ตรวจเยี่ยมและให้ขวัญกําลังใจเจ้าหน้าที่ ณ อุทยานแห่งชาติน้ําตกหาดทรายขาว อ.โคกโพธิ์ จ.ปัตตานี โดยมีนายราชิต สุดพุ่ม ผู้ว่าราชการจังหวัดปัตตานี และเจ้าหน้าที่จากหน่วยงานในพื้นที่ให้การต้อนรับ
นายวราวุธ กล่าวว่า “การลงพื้นที่ตรวจเยี่ยมการทํางานของเจ้าหน้าที่หน่วยงานในสังกัดกระทรวงฯ เพราะทราบดีว่า ทุกคนทํางานด้วยความยากลําบาก เนื่องจากภารกิจของกระทรวงฯ ต้องดูแลทั้งผืนป่า และผืนน้ํา ต้องทํางานร่วมกับประชาชน ที่ต้องใช้ทั้งกําลังใจ ความอดทน ความมีวินัย และความซื่อสัตย์สุจริต ในการทํางานเป็นอย่างมาก การลงมาตรวจเยี่ยมในแต่ละครั้ง จึงเป็นเสมือนการมาให้กําลังใจจากผู้บริหารระดับสูง รวมถึงมาเพื่อรับทราบปัญหาและอุปสรรคในการทํางาน เพื่อนําไปวางแนวทางสนับสนุนการทํางานให้กับเจ้าหน้าที่ในระดับพื้นที่ต่อไป และการทํางานของเราในวันนี้ ไม่ได้เป็นการทําเพื่อตัวเราเอง แต่เป็นการปกป้อง รักษา ทรัพยากร ไว้ให้คนรุ่นหลังให้ได้เห็นความสมบูรณ์ทั้งบนบกและใต้ทะเล ดังนั้นเครื่องแบบที่ทุกคนใส่อยู่ จึงอยากให้เป็นสิ่งที่แสดงถึงความช่วยเหลือ ให้พี่น้องประชาชนอุ่นใจว่ามีเจ้าหน้าที่ช่วยดูแลปกป้องทรัพยากรในพื้นที่ของเขา เพื่อสร้างความร่วมมือในการร่วมกันดูแลแก้ไขปัญหาในพื้นที่ต่อไป”
นอกจากนี้ รมว.ทส. ยังได้มอบถุงยังชีพให้กับเจ้าหน้าที่อุทยานแห่งชาติในพื้นที่จังหวัดปัตตานีและนราธิวาส มอบต้นสะเดาเทียม และต้นสะตอให้กับผู้นําชุมชน ต.ทรายขาว และปลูกต้นรวงผึ้ง ร่วมกับเจ้าหน้าที่และเยาวชนในพื้นที่
รัฐบาลไทย-ข่าวทำเนียบรัฐบาล-กรมการจัดหางาน ปั้น “นักจัดหางาน มืออาชีพ” ผ่านระบบอบรมออนไลน์
วันอังคารที่ 9 มีนาคม 2564
กรมการจัดหางาน ปั้น “นักจัดหางาน มืออาชีพ” ผ่านระบบอบรมออนไลน์
กรมการจัดหางาน ปรับรูปแบบการทํางานภาครัฐ ในยุคโควิด ฝึกอบรมเชิงปฏิบัติการหลักสูตรนักจัดหางานระดับต้น รุ่นที่ 1 แก่เจ้าหน้าที่ส่วนกลาง และส่วนภูมิภาค
วันที่ 8 มีนาคม 2564 นายสุชาติ พรชัยวิเศษกุล อธิบดีกรมการจัดหางาน เป็นประธานเปิด “การฝึกอบรมเชิงปฏิบัติการหลักสูตรนักจัดหางานระดับต้น รุ่นที่ 1” ณ ห้องประชุมศูนย์บริการจัดหางานเพื่อคนไทย ชั้น1 กรุงเทพมหานคร โดยโครงการดังกล่าวเป็นหนึ่งในการฝึกอบรมหลักสูตร “นักจัดหางาน มืออาชีพ” ซึ่งแบ่งเป็น 2 ระดับ คือ นักจัดหางานระดับต้นและนักจัดหางานระดับกลาง ที่ผ่านมาตั้งแต่ปี 2562 -2563 มีผู้จบหลักสูตรจํานวน 100 คน สําหรับปีงบประมาณ 2564 กรมการจัดหางาน ตั้งเป้าจัดฝึกอบรมเชิงปฏิบัติการ “นักจัดหางานระดับต้น” จํานวน 3 รุ่น ซึ่งในครั้งนี้ เป็นการเปิดฝึกอบรมฯ รุ่นที่ 1 มีผู้เข้าร่วมประกอบด้วยเจ้าหน้าที่จากสํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 และเจ้าหน้าที่กองพัฒนาระบบบริการจัดหางาน จํานวนทั้งสิ้น 30 คน มีกําหนดอบรมเป็นระยะเวลา 5 วัน ผ่านระบบเทคโนโลยีสารสนเทศและการสื่อสารแบบออนไลน์ที่รองรับการเรียนและพัฒนาในลักษณะการสื่อสารแบบสองทาง (VDO Conference) แทนรูปแบบการจัดฝึกอบรมแบบเดิม เพื่อป้องกันการเกิดผลกระทบต่อสุขภาพของผู้เข้ารับการอบรม และลดความเสี่ยงในการแพร่ระบาดของโรคโควิด-19
อธิบดีกรมการจัดหางาน กล่าวว่า การปรับตัวเข้าสู่ “วิถีชีวิตใหม่” หรือ “New Normal” ส่งผลให้รูปแบบการทํางานและอาชีพต่าง ๆ ต้องพึ่งพาการใช้เทคโนโลยีดิจิทัล และเน้นการพัฒนาตนเองอยู่เสมอ จึงเป็นทางรอดท่ามกลางวิกฤติ และเพื่อให้ทันต่อสถานการณ์การเปลี่ยนแปลงสู่อนาคต อย่างไรก็ดีกรมการจัดหางานมีภารกิจในการส่งเสริมให้ประชาชนมีงานทํา มีรายได้ที่เหมาะสม รับรู้ข่าวสารตลาดแรงงานที่ทันสมัยรวดเร็ว ช่วยลดปัญหาการว่างงานและการขาดแคลนแรงงาน โดยให้บริการกับประชาชนทุกกลุ่มเป้าหมาย
“ การพัฒนาศักยภาพบุคลากรให้เป็นนักจัดหางานมืออาชีพ ถือว่ามีความสําคัญเป็นอย่างยิ่ง ทั้งนี้ เพื่อให้บุคลากรทราบวิวัฒนาการการให้บริการจัดหางานภาครัฐที่มีการเปลี่ยนแปลง เพื่อให้ทันต่อสถานการณ์ปัจจุบัน และเป็นกําลังสําคัญที่จะต้องนําความรู้ ความสามารถไปปรับใช้ให้เกิดทักษะและความเชี่ยวชาญ และเป็นเครื่องมือในการขับเคลื่อน เพื่อให้ความช่วยเหลือประชาชนที่ได้รับผลกระทบจากวิกฤตการณ์แพร่ระบาดของโรคติดเชื้อไวรัสโคโรนา 2019 (COVID - 19) รวมทั้งเพิ่มประสิทธิภาพการบริการจัดหางานภาครัฐให้เกิดผลอย่างเป็นรูปธรรม ซึ่ง “นักจัดหางานมืออาชีพ” จะต้องเริ่มต้นจาก “การพัฒนาตนเอง” เป็นลําดับแรก โดยโครงการฝึกอบรมฯ ในวันนี้ ก็เป็นหนึ่งในหลายโครงการที่มุ่งพัฒนาบุคลากรภาครัฐ เพื่อช่วยเหลือประชาชนที่ได้รับผลกระทบจากวิกฤตการณ์แพร่ระบาดของโรคโควิด-19 และยุคแห่งการปรับตัวสู่ วิถีชีวิตใหม่ ” อธิบดีกรมการจัดหางาน กล่าว
สําหรับผู้ที่ต้องการหางานทํา ต้องการเปลี่ยนงาน และนายจ้าง/สถานประกอบการที่มีความประสงค์จ้างคนเข้าทํางาน สามารถสอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน และสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-ปลัดวธ.ให้สัมภาษณ์ในรายการ "กะเทาะเปลือก คอร์รัปชัน" ทางสถานีวิทยุโทรทัศน์แห่งประเทศไทย NBT
วันพฤหัสบดีที่ 11 มีนาคม 2564
ปลัดวธ.ให้สัมภาษณ์ในรายการ "กะเทาะเปลือก คอร์รัปชัน" ทางสถานีวิทยุโทรทัศน์แห่งประเทศไทย NBT
ปลัดวธ.ให้สัมภาษณ์ในรายการ "กะเทาะเปลือก คอร์รัปชัน" ทางสถานีวิทยุโทรทัศน์แห่งประเทศไทย NBT
วันที่ ๑๑ มีนาคม ๒๕๖๔ เวลา ๑๑.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ให้สัมภาษณ์ในรายการ "กะเทาะเปลือก คอร์รัปชัน" ทางสถานีวิทยุโทรทัศน์แห่งประเทศไทย NBT โดยมีเจ้าหน้าที่ที่เกี่ยวข้องเข้าร่วม ณ สถานีวิทยุโทรทัศน์แห่งประเทศไทย NBT ถนนวิภาวดี กรุงเทพฯ
โดยรายการ "กะเทาะเปลือก คอร์รัปชัน" จะออกอากาศ ในวันที่ ๒ พฤษภาคม ๒๕๖๔ เวลา ๒๒.๐๕ - ๒๒.๓๐ น. ทางสถานีวิทยุโทรทัศน์แห่งประเทศไทย (ช่อง NBT 2HD)
รัฐบาลไทย-ข่าวทำเนียบรัฐบาล-[ข่าวปลอม] ขสมก. เตรียมยกเลิกรถเมล์แก้ปัญหารถติด ภายในเดือนมกราคม ปี 2565
วันจันทร์ที่ 1 มีนาคม 2564
[ข่าวปลอม] ขสมก. เตรียมยกเลิกรถเมล์แก้ปัญหารถติด ภายในเดือนมกราคม ปี 2565
องค์การขนส่งมวลชนกรุงเทพ (ขสมก.) กระทรวงคมนาคม ได้ชี้แจงข้อเท็จจริงว่า ขสมก. ยังไม่มีแผนในการยกเลิกให้บริการรถเมล์
องค์การขนส่งมวลชนกรุงเทพ (ขสมก.) กระทรวงคมนาคม ขอชี้แจงข้อเท็จจริงจากประเด็นเตรียมยกเลิกรถเมล์แก้ปัญหารถติด ภายในเดือนมกราคม ปี 2565 ว่า ขสมก. ยังไม่มีแผนในการยกเลิกให้บริการรถเมล์ ซึ่งขณะนี้อยู่ระหว่างนําเสนอแผนฟื้นฟูกิจการองค์การต่อคณะรัฐมนตรี โดยในแผนจะมีการเช่ารถเพื่อมาวิ่งให้บริการประชาชนเพิ่ม และในอนาคตจะมีเฉพาะรถโดยสารปรับอากาศเท่านั้น
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม เป็นประธานในพิธีเปิด “ศูนย์บริการนักท่องเที่ยว อุทยานประวัติศาสตร์ภูพระบาท”
วันเสาร์ที่ 20 มีนาคม 2564
ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิด “ศูนย์บริการนักท่องเที่ยว อุทยานประวัติศาสตร์ภูพระบาท”
ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิด “ศูนย์บริการนักท่องเที่ยว อุทยานประวัติศาสตร์ภูพระบาท”
วันที่ ๑๙ มีนาคม ๒๕๖๔ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิด “ศูนย์บริการนักท่องเที่ยว อุทยานประวัติศาสตร์ภูพระบาท” ในโอกาสนี้ได้เยี่ยมชมโบราณสถาน และสักการะสิ่งศักดิ์สิทธิ์ภายในเขตอุทยานฯ อาทิ หอนางอุสา ,หีบศพพ่อตา ,หีบศพท้าวบารส ,หีบศพนางอุสา ,วัดพ่อตา ,ถ้ําพระ ภายในอุทยานประวัติศาสตร์ภูพระบาท โดยมี นางยุพา ทวีวัฒนะกิจบวร ปลัดกระทรวงวัฒนธรรม นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร นายวันชัย จันทร์พร รองผู้ว่าราชการจังหวัดอุดรธานี คณะผู้บริหารกระทรวงวัฒนธรรม หน่วยงานภาครัฐ ภาคเอกชน สถาบันการศึกษา องค์กรปกครองส่วนท้องถิ่น พี่น้องประชาชน สื่อมวลชน และแขกผู้มีเกียรติเข้าร่วมงาน ณ อุทยานประวัติศาสตร์ภูพระบาท ตําบลพาน อําเภอบ้านผือ จังหวัดอุดรธานี
ทั้งนี้ กระทรวงวัฒนธรรม โดยกรมศิลปากร ได้ผลักดันอุทยานประวัติศาสตร์ภูพระบาทให้มีศักยภาพ ความพร้อมในทุกด้าน เพื่อนําเข้าสู่การพิจารณาขึ้นทะเบียนเป็นมรดกโลก โดยปรับปรุงศูนย์บริการนักท่องเที่ยว ให้ยกระดับขึ้นเป็นส่วนบริการสําคัญ ที่ได้มาตรฐานในระดับสากล เพื่ออํานวยความสะดวกแก่นักท่องเที่ยว พร้อมทั้งเป็นแหล่งเรียนรู้ เพื่อสร้างความรู้ ความเข้าใจ และความภาคภูมิใจในมรดกศิลปวัฒนธรรม ให้กับผู้เยี่ยมชม ตลอดจนช่วยส่งเสริมให้เกิดความรู้สึกมีส่วนร่วม และเห็นความสําคัญของการดูแลอนุรักษ์ และรักษา แหล่งมรดกทางวัฒนธรรมของชาติสืบไป
รัฐบาลไทย-ข่าวทำเนียบรัฐบาล-การอบรมเชิงปฏิบัติการฯ การบริหารจัดการลุ่มน้ำและพัฒนาระบบธรรมาภิบาลสิ่งแวดล้อมอย่างยั่งยืน
วันศุกร์ที่ 19 มีนาคม 2564
การอบรมเชิงปฏิบัติการฯ การบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืน
ปลัดฯกอบชัย เป็นประธานเปิดการอบรมเชิงปฏิบัติการฯ การบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืน
วันนี้ (19 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืนให้แก่สํานักงานอุตสาหกรรมจังหวัด ประจําปีงบประมาณ พ.ศ. 2564 ซึ่งจัดโดยกองยุทธศาสตร์และแผนงาน สํานักงานปลัดกระทรวงอุตสาหกรรม โดยมีนายสหวัฒน์ โสภา ผู้ช่วยปลัดกระทรวงอุตสาหกรรม เป็นผู้กล่าวรายงาน ณ โรงแรมพูลแมน คิง เพาเวอร์ กรุงเทพฯ
ปลัดกระทรวงอุตสาหกรรม กล่าวว่า “การปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืนเป็นหนึ่งในภารกิจในการขับเคลื่อนนโยบายที่สําคัญอย่างหนึ่งของกระทรวงอุตสาหกรรม ซึ่งการดําเนินงานเพื่อขับเคลื่อนภารกิจดังกล่าว ต้องอาศัยความร่วมมือร่วมใจของทุกภาคส่วน ในการร่วมกันดูแล และอนุรักษ์สิ่งแวดล้อมเพื่อให้ประชาชนและโรงงานอุตสาหกรรมสามารถอยู่ร่วมกันได้อย่างมีความสุข”
รัฐบาลไทย-ข่าวทำเนียบรัฐบาล-การประชุมติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม
วันพฤหัสบดีที่ 18 มีนาคม 2564
การประชุมติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม
รองปลัดฯ วรวรรณ  เป็นประธานการประชุมติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม
วันนี้ (18 มีนาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2564 ครั้งที่ 2/2564 เพื่อติดตาม เร่งรัดการดําเนินงานพร้อมเร่งรัดการเบิกจ่ายเงินงบประมาณ ปีงบประมาณ 2564 ให้กับสถาบันอาหาร สถาบันพัฒนาอุตสาหกรรมสิ่งทอ และสถาบันเพิ่มผลผลิตแห่งชาติ
รัฐบาลไทย-ข่าวทำเนียบรัฐบาล-​รัฐบาลเดินหน้าพัฒนา EEC
วันศุกร์ที่ 12 มีนาคม 2564
​รัฐบาลเดินหน้าพัฒนา EEC
วันพฤหัสบดีที่ 11 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าเขตพัฒนาเศรษฐกิจพิเศษภาคตะวันออก หรือ EEC โดยในปีที่ผ่านมามีการลงทุนทั้งสิ้น 453 โครงการ คิดเป็นมูลค่ากว่า 2 แสนล้านบาท สําหรับปีนี้มีนักลงทุนสนใจเข้ามาลงทุนด้านอุตสาหกรรมดิจิทัล และ 5G ซึ่งประเทศไทยมีความพร้อมมากกว่าประเทศอื่นๆในอาเซียน โดยมีโครงสร้างที่ใช้งานได้แล้วใน อ.บ้านฉาง จ.ระยอง นอกจากนี้ยังมีโครงการ EFC สร้างห้องเย็นทันสมัยสําหรับผลไม้และอาหารทะเล เพื่อขยายตลาดสินค้าให้กับเกษตรกร ซึ่งการเติบโตของพื้นที่ EEC จะทําให้นักวิจัย บุคลากร และผู้ประกอบการไทย ได้รับความรู้ เทคโนโลยี และนวัตกรรม จากนักลงทุนและผู้เชี่ยวชาญในอุตสาหกรรมเป้าหมายที่เดินทางมาจากทั่วโลก และช่วยให้เศรษฐกิจไทยเติบโตได้อย่างก้าวกระโดด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดจองตั๋วขบวนรถจักรไอน้ำพิเศษเส้นทางประวัติศาสตร์ กรุงเทพ - อยุธยา ในโอกาสวันคล้ายวันสถาปนากิจการรถไฟ 26 มีนาคม 256
วันพฤหัสบดีที่ 18 มีนาคม 2564
การรถไฟแห่งประเทศไทยเปิดจองตั๋วขบวนรถจักรไอน้ําพิเศษเส้นทางประวัติศาสตร์ กรุงเทพ - อยุธยา ในโอกาสวันคล้ายวันสถาปนากิจการรถไฟ 26 มีนาคม 256
การรถไฟแห่งประเทศไทย กระทรวงคมนาคม ขอเชิญชวนพี่น้องประชาชนร่วมเดินทางในขบวนรถไฟรถจักรไอน้ําพิเศษ เนื่องในโอกาสวันคล้ายวันสถาปนากิจการรถไฟครบรอบ 124 ปี วันที่ 26 มีนาคม  2564 เพื่อสัมผัสเส้นทางประวัติศาสตร์ กรุงเทพ - พระนครศรีอยุธยา
การรถไฟแห่งประเทศไทย กระทรวงคมนาคม ขอเชิญชวนพี่น้องประชาชนร่วมเดินทางในขบวนรถไฟรถจักรไอน้ําพิเศษ เนื่องในโอกาสวันคล้ายวันสถาปนากิจการรถไฟครบรอบ 124 ปี วันที่ 26 มีนาคม 2564 เพื่อสัมผัสเส้นทางประวัติศาสตร์ กรุงเทพ - พระนครศรีอยุธยา ร่วมถ่ายภาพกับหัวรถจักรไอน้ํา ตลอดจนรับชมนิทรรศการครบรอบ 124 ปีของการรถไฟฯ ที่สถานีกรุงเทพ (หัวลําโพง) เริ่มเปิดจองตั๋วโดยสารตั้งแต่วันนี้เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า เนื่องในโอกาสวันคล้ายวันสถาปนากิจการรถไฟ ครบรอบ 124 ปี รฟท. ได้นํารถจักรไอน้ํามาเปิดให้บริการเดินรถขบวนพิเศษผ่านเส้นทางประวัติศาสตร์กรุงเทพถึงพระนครศรีอยุธยา ในวันที่ 26 มีนาคม 2564 เพื่อเป็นการน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่พระองค์ท่านทรงพระกรุณาโปรดเกล้าฯ สถาปนากิจการการรถไฟ
รายละเอียดเส้นทางการเดินรถของรถไฟขบวนพิเศษ กรุงเทพ - อยุธยา - กรุงเทพ ขบวนที่ 901/902 ออกจากสถานีกรุงเทพ เวลา 08.10 น. ถึงสถานีอยุธยา เวลา 10.15 น. ซึ่งนักท่องเที่ยวสามารถเดินทางท่องเที่ยวภายในจังหวัดพระนครศรีอยุธยา ชมสถานที่สําคัญของจังหวัด ประมาณ 6 ชั่วโมง ส่วนเที่ยวกลับจะออกจากสถานีอยุธยา เวลา 16.40 น. ถึงกรุงเทพเวลา 18.45 น. โดยสถานีที่หยุดรับ - ส่งผู้โดยสาร ได้แก่ สถานีสามเสน บางซื่อ บางเขน หลักสี่ ดอนเมือง รังสิต นักท่องเที่ยวสามารถขึ้นหรือลงตามสถานีดังกล่าวข้างต้นได้ ขณะที่ประชาชนที่อาศัยอยู่ใกล้เส้นทางรถไฟสายกรุงเทพ - อยุธยา สามารถร่วมบันทึกภาพหัวรถจักรไอน้ํา ในเส้นทางที่ขบวนรถวิ่งผ่าน
สําหรับอัตราค่าโดยสาร ไป - กลับ ผู้ใหญ่/เด็ก คนละ 290 บาท (บริการอาหารว่าง น้ําดื่มบนขบวนรถ ทั้งเที่ยวไป - กลับ พร้อมกิจกรรมบนขบวนรถไฟ) ผู้โดยสารสามารถติดต่อซื้อตั๋วและสํารองที่นั่งด้วยระบบ D - Ticket ได้ด้วยตนเอง ผ่านเว็บไซต์ www.railway.co.th หรือสถานีรถไฟทุกแห่งทั่วประเทศ ตั้งแต่วันนี้เป็นต้นไป หรือสอบถามข้อมูลเพิ่มเติมที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์ รฟท.
รัฐบาลไทย-ข่าวทำเนียบรัฐบาล-ฉีดวัคซีนวันแรก...ไม่พบผลข้างเคียงรุนแรง
วันจันทร์ที่ 1 มีนาคม 2564
ฉีดวัคซีนวันแรก...ไม่พบผลข้างเคียงรุนแรง
...
ผ่านมาแล้ว 1 วันกับการฉีดวัคซีนซิโนแวค
ที่สถาบันบําราศนราดูร ซึ่งมีจํานวน
ผู้ได้รับการฉีดวัคซีน 95 คน และ
ที่ รพ.สมุทรสาคร 159 คน
ซึ่งทั้งหมดนั้น ยังไม่มีรายงาน
ผลข้างเคียงที่รุนแรงหลังจากได้รับวัคซีน
.
สําหรับการกระจายวัคซีน ขณะนี้
ได้ส่งไปยังโรงพยาบาลใน 11 จังหวัดแล้ว
จํานวน 110,000 โดส
(ข้อมูล ณ วันที่ 28 ก.พ. 64)
.
แม้สถานการณ์โควิด-19 ในประเทศ
จะมีแนวโน้มดีขึ้น และเริ่มดําเนินการ
ฉีดวัคซีนแล้วก็ตาม แต่ประชาชน
ยังคงต้องสวมใส่หน้ากากอนามัย
ล้างมือบ่อย ๆ รักษาระยะห่าง
.
โดยการฉีดวัคซีนเป็นการให้บริการ
ที่ไม่คิดค่าใช้จ่าย เป็นไปตามนโยบาย
ของรัฐบาล หากมีบุคคลใดเรียกเก็บค่าใช้จ่าย
กับประชาชน ขอให้แจ้งได้ที่
สํานักงานสาธารณสุขจังหวัดครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทสนับสนุนทางเข้าโครงการหลวงดอยอินทนนท์ จังหวัดเชียงใหม่ ส่งเสริมการท่องเที่ยว อำนวยความสะดวกปลอดภัยแก่ประชาชน
วันอังคารที่ 16 มีนาคม 2564
กรมทางหลวงชนบทสนับสนุนทางเข้าโครงการหลวงดอยอินทนนท์ จังหวัดเชียงใหม่ ส่งเสริมการท่องเที่ยว อํานวยความสะดวกปลอดภัยแก่ประชาชน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ สนับสนุนพื้นที่เข้าโครงการหลวงดอยอินทนนท์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ สนับสนุนพื้นที่เข้าโครงการหลวงดอยอินทนนท์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาคุณภาพชีวิตของประชาชนในพื้นที่และอํานวยความสะดวกปลอดภัยในการขนส่งผลิตผลทางเกษตรได้ทุกฤดู อีกทั้งยังเป็นการส่งเสริมการท่องเที่ยวเชิงธรรมชาติให้สามารถเข้าสู่พื้นที่โครงการหลวงดอยอินทนนท์ได้อย่างสะดวก รวดเร็ว ปลอดภัย รวมถึงสามารถใช้เป็นเส้นทางเข้าสู่ศูนย์พัฒนาโครงการหลวงห้วยส้มป่อย และโครงการฟาร์มตัวอย่างตามพระราชดําริบ้านขุนแตะได้อีกเส้นทางหนึ่ง
นายปฐม เฉลยวาเรศ อธิบดีกรมทางหลวงชนบท กล่าวว่า กระทรวงคมนาคมได้มอบให้ ทช. พิจารณาดําเนินการสนับสนุนการปรับปรุงซ่อมแซมถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง ตลอดจนบรรเทาความเดือดร้อนให้แก่ประชาชน ซึ่ง ทช. ได้เริ่มดําเนินการปรับปรุงซ่อมแซมถนนในพื้นที่โครงการหลวงมาตั้งแต่ปี 2551 โดยได้กําหนด “มาตรฐานถนนหลวงภูเขา” สําหรับใช้เป็นหลักเกณฑ์และแนวทางในการดําเนินงานปรับปรุงซ่อมแซม เพื่อให้เหมาะสมกับลักษณะภูมิประเทศที่เป็นภูเขาสูงชันและเพื่อไม่ให้ส่งผลกระทบต่อพื้นที่ป่าอนุรักษ์
สําหรับโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ นับเป็นอีกหนึ่งความภาคภูมิใจของ ทช. ที่ได้เป็นส่วนหนึ่งในการได้รับใช้ใต้เบื้องพระยุคลบาท โดยมีจุดเริ่มต้นโครงการบริเวณบ้านขุนกลาง ดอยผาตั้ง (กม.ที่ 0+000) และสิ้นสุดโครงการบริเวณบ้านขุนยะ (กม. ที่ 17+611) รวมระยะทางทั้งสิ้น 17.660 กิโลเมตร ก่อสร้างเป็นถนนผิวจราจรแบบคอนกรีตเสริมเหล็ก ขนาด 2 ช่องจราจร ผิวจราจรกว้าง 4 - 6 เมตร พร้อมก่อสร้างสะพาน 1 แห่ง ท่อเหลี่ยม ท่อระบายน้ําคอนกรีตเสริมเหล็ก ระบบระบายน้ําข้างทาง ราวเหล็ก และติดตั้งเครื่องหมายจราจร ปัจจุบันโครงการฯมีความก้าวหน้าไปแล้วกว่าร้อยละ 30 ขณะนี้อยู่ระหว่างการก่อสร้างงานดินชั้นคันทาง งานโครงสร้างทาง/ผิวจราจร งานท่อระบายน้ําคอนกรีตเสริมเหล็ก งานรางระบายน้ํา งานคันหินและรางตื้น นอกจากนี้ในระหว่างการก่อสร้างได้มีการจัดการด้านความปลอดภัยในพื้นที่ โดยได้ติดตั้งป้ายเตือนพร้อมอุปกรณ์อํานวยความปลอดภัย ทั้งนี้ คาดว่าจะก่อสร้างแล้วเสร็จในปี 2565 ใช้งบประมาณในการก่อสร้าง 135.500 ล้านบาท (งบผูกพันปี 2562 ถึง 2565)
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๒/๒๕๖๔
วันอังคารที่ 2 มีนาคม 2564
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๒/๒๕๖๔
นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๒/๒๕๖๔
ในวันพฤหัสบดีที่ ๒๕ กุมภาพันธ์ ๒๕๖๔ เวลา ๐๙.๓๐ น.
ณ ห้องประชุมกระทรวงยุติธรรม ๕-๐๑ ชั้น ๕ อาคารกระทรวงยุติธรรม
ถนนแจ้งวัฒนะ เขตหลักสี่ กรุงเทพมหานคร
นายวัลลภ นาคบัว รองปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายในคดีอาญา ครั้งที่ ๒/๒๕๖๔
โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วยคณะกรรมการฯ
และผู้แทนจากสํานักงานยุติธรรมจังหวัด ๑๘ จังหวัด เข้าร่วมการประชุมฯ
โดยผ่านระบบการประชุมทางไกล (Video Conference)
ซึ่งที่ประชุมได้รับทราบสถิติการช่วยเหลือเยียวยาผู้เสียหายและจําเลยในคดีอาญาประจําปี พ.ศ. ๒๕๖๔
จนถึงเดือนมกราคม ๒๕๖๔ มีผลการเบิกจ่ายเงินรวม ๑๑๒,๘๐๑,๓๕๖.๕๘ บาท
และการวิเคราะห์กรณีเข้าใหม่และค้างเก่าน้อยลง
รายงานผลการติดตามให้ความช่วยเหลือผู้เสียหายคดีความผิดเกี่ยวกับเพศตามข้อสั่งการของคณะกรรมการ
และสถิติการยื่นอุทธรณ์คําวินิจฉัยของคณะกรรมการต่อศาลอุทรณ์และรายงานผลคําพิพากษาอุทธรณ์
ประจําเดือนมกราคม ๒๕๖๔ นอกจากนี้ที่ประชุมได้พิจารณา จํานวน ๔๘ เรื่อง มียอดอนุมัติจ่ายเงิน จํานวน ๔๔๖,๑๐๐ บาท
ประกอบด้วย ๑. กรณีเรื่องสืบเนื่อง ๑ เรื่อง ๒. กรณีผู้เสียหายอุทธรณ์คําวินิจฉัยคณะอนุกรรมการ ๒๖ เรื่อง
๓. กรณีจําเลย ๒๑ เรื่อง และพิจารณาขอความเห็นชอบในหลักการจัดทําประกาศคณะกรรมการฯ
เพื่อเพิ่มช่องทางการยื่นคําขออิเล็กทรอนิกส์และไปรษณีย์
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ลงพื้นที่เยี่ยมชมกระบวนการผลิตและการจัดการที่ปลอดภัยได้มาตรฐาน บริษัท เคฟเท็กซ์ จำกัด
วันจันทร์ที่ 8 มีนาคม 2564
รองปลัดฯ ภานุวัฒน์ ลงพื้นที่เยี่ยมชมกระบวนการผลิตและการจัดการที่ปลอดภัยได้มาตรฐาน บริษัท เคฟเท็กซ์ จํากัด
รองปลัดฯ ภานุวัฒน์ ลงพื้นที่เยี่ยมชมกระบวนการผลิตและการจัดการที่ปลอดภัยได้มาตรฐาน บริษัท เคฟเท็กซ์ จํากัด
วันนี้ (8 มีนาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม ลงพื้นที่เยี่ยมชมกระบวนการผลิตและการจัดการที่ปลอดภัยได้มาตรฐาน บริษัท เคฟเท็กซ์ จํากัด ซึ่งเป็นบริษัทผลิตผ้าเบรค, ผ้าครัชท์รถยนต์ทุกชนิด พร้อมด้วย นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม และคณะผู้บริหาร ณ บริษัท เคฟเท็กซ์ จํากัด จังหวัดปทุมธานี
รัฐบาลไทย-ข่าวทำเนียบรัฐบาล-รัฐบาลเตรียมเปิดตัวโครงการ “SME คนละครึ่ง” ช่วยลดภาระค่าบริการทางธุรกิจ เพิ่มความสามารถทางการแข่งขัน คาดเริ่มเปิดโครงการฯ กลางปีนี้
วันอาทิตย์ที่ 7 มีนาคม 2564
รัฐบาลเตรียมเปิดตัวโครงการ “SME คนละครึ่ง” ช่วยลดภาระค่าบริการทางธุรกิจ เพิ่มความสามารถทางการแข่งขัน คาดเริ่มเปิดโครงการฯ กลางปีนี้
รัฐบาลเตรียมเปิดตัวโครงการ “SME คนละครึ่ง” ช่วยลดภาระค่าบริการทางธุรกิจ เพิ่มความสามารถทางการแข่งขัน คาดเริ่มเปิดโครงการฯ กลางปีนี้
นายอนุชา บูรพชัยศรี โฆษกประจําสํานักนายกรัฐมนตรีเผยรัฐบาลเตรียมมาตรการช่วยเหลือผู้ประกอบการรายย่อยเพิ่มเติม ในลักษณะร่วมกันจ่ายกับ SME (Co-payment) มีสัดส่วนตั้งแต่ร้อยละ 50-80 สําหรับค่าใช้จ่ายในการขอทดสอบผลิตภัณฑ์ จดทะเบียนหรือขอใบรับรองมาตรฐานต่างๆ และการปรึกษาทางธุรกิจ เช่น มาตรฐานการบัญชี  มาตรฐานสินค้าเกษตร (มกอช.) มาตรฐานอาหาร (อย.) ซึ่งที่ผ่านมาการขอรับบริการทางธุรกิจต่างๆ มีค่าใช้จ่ายสูง เป็นต้นทุนสําคัญของการประกอบการ และกลายเป็นอุปสรรคสําคัญในการพัฒนาผลิตภัณฑ์และบริการของเอสเอ็มอีไทยด้วย  โดยคาดว่าจะเริ่มเปิดตัวโครงการ SMEs’ Co-payment ในกลางปีนี้ ซึ่งนอกจากจะลดภาระค่าใช้จ่ายแล้ว ยังเปิดโอกาสให้ เอสเอ็มอีไทยที่มีอยู่กว่า 3.1 ล้านราย สามารถตัดสินใจเลือกพัฒนาคุณภาพและขอรับมาตรฐานสินค้าและบริการที่ตรงความต้องการของแต่ละอุตสาหกรรมแต่ละราย สร้างโอกาสใหม่ๆ ทางการตลาดด้วยผลิตภัณฑ์และบริการที่เป็นมาตรฐานสากลด้วย
ทั้งนี้ สํานักงานส่งเสริมวิสาหกิจขนาดกลางและขนาดย่อม (สสว.) ได้ริเริ่มแนวทางเพื่อสร้างทางเลือกให้กับ SME ในการพัฒนาธุรกิจของตนเองให้ได้ตรงตามความต้องการได้มากขึ้น สสว. จากผู้ให้บริการทางธุรกิจ (Business Development Service: BDS) โดยสสว. จะให้การเงินสนับสนุนแบบร่วมจ่าย (co-payment) โดยมีค่าใช้จ่ายที่สามารถขอรับการสนับสนุน ได้แก่ ค่าใช้จ่ายในการอบรมพัฒนาความรู้ด้านธุรกิจ ค่าใช้จ่ายในการทดสอบและรับรองมาตรฐาน  ค่าใช้จ่ายในการพัฒนาต้นแบบผลิตภัณฑ์ การพัฒนาผลิตภัณฑ์ การทดลองผลิตระดับอุตสาหกรรมและการออกแบบ ค่าใช้จ่ายในการขยายโอกาสทางการตลาด  ค่าใช้จ่ายในการรับถ่ายทอดเทคโนโลยี การวิจัยและพัฒนา รวมทั้งค่าตอบแทน เช่น ค่าที่ปรึกษา ค่าผู้เชี่ยวชาญ ค่าวินิจฉัย เป็นต้น โดยคุณสมบัติของเอสเอ็มอีต้องเป็นธุรกิจที่มีการยื่นชําระภาษีและขึ้นทะเบียนสมาชิกกับ สสว.
โฆษกประจําสํานักนายกรัฐมนตรี ยังเปิดเผยอีกว่า ล่าสุดรัฐบาลได้มีการปรับกฎเกณฑ์ด้วยการออกกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563 เพื่อเอื้อให้เอสเอ็มอีสามารถเข้าถึงตลาดการจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี ซึ่ง มีผลบังคับใช้ตั้งแต่ 22 ธ.ค. 2563
นอกจากนี้แล้ว ธนาคารแห่งประเทศไทยและกระทรวงการคลังได้มีการหารือเพื่อปรับปรุงโครงการสินเชื่อดอกเบี้ยต่ํา (Softloan) ให้มีความยืดหยุ่นมากยิ่งขึ้น เพื่อเปิดโอกาสให้เข้าถึงซอฟท์โลนได้ง่ายและมีวงเงินกู้สูงขึ้น รวมทั้งแนวทาง asset warehousing เพื่อช่วยเหลือไม่ใช้ทรัพย์สินธุรกิจที่ยังมีศักยภาพต้องถูกยึดหรือปิดตัวลง ซึ่งรายละเอียดจะนําสู่การพิจารณาของคณะรัฐมนตรีในเร็ววันนี้
.....................................
กลุ่มประชาสัมพันธ์และเผยแพร่ สํานักโฆษก